CELEX: 52015PC0018
Language: mt
Date: 2015-01-26
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE rigward emenda tar-regoli ta' proċedura tal-Kumitat Konġunt taż-ŻEE (It-Tkabbir tal-Kroazja)

|
			
		
		
		52015PC0018
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE rigward emenda tar-regoli ta' proċedura tal-Kumitat Konġunt taż-ŻEE (It-Tkabbir tal-Kroazja) /* COM/2015/018 final - 2015/0011 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
L-abbozz tad-Deċiżjoni tal-Kumitat
Konġunt taż-ŻEE (anness mad-Deċiżjoni proposta
tal-Kunsill) għandu l-għan li jemenda r-regoli ta’ proċedura
tal-Kumitat Konġunt taż-ŻEE li jirriflettu l-Ftehim dwar
il-parteċipazzjoni tar-Repubblika tal-Kroazja fiż-Żona Ekonomika
Ewropea (“il-Ftehim dwar it-Tkabbir taż-ŻEE tal-2014”), li ġie
ffirmat fil-11 ta’ April 2014 fi Brussell.
Il-Ftehim tat-Tkabbir taż-ŻEE
tal-2014 ilu japplika proviżorjament għall-firmatarji tiegħu
mit-12 ta’ April 2014.
Il-Ftehim tat-Tkabbir taż-ŻEE
tal-2014 jemenda l-Artikolu 129(1) tal-Ftehim ŻEE sabiex mal-lista
ta’ lingwi tal-Ftehim ŻEE tiġi miżjuda l-lingwa Kroata.
Ir-regoli ta’ proċedura tal-Kumitat
Konġunt taż-ŻEE, li ġew adottati permezz
tad-Deċiżjoni tal-Kumitat Konġunt taż-ŻEE
Nru 1/94 tat-8 ta’ Frar 1994 u emendati
bid-Deċiżjoni tal-Kumitat Konġunt taż-ŻEE
Nru 24/2005 tat-8 ta’ Frar 2005[1], għandhom
għalhekk jiġu emendati skont dan.
Id-Deċiżjoni tal-Kumitat
Konġunt taż-ŻEE għandha tapplika proviżorjament sakemm
jidħol fis-seħħ il-Ftehim dwar it-Tkabbir taż-ŻEE
tal-2014.
3.           ELEMENTI LEGALI TAL-PROPOSTA
L-Artikolu 1(3) (b) l-ewwel
inċiż tar-Regolament tal-Kunsill (KE) Nru 2894/94 dwar
l-arranġamenti għall-implimentazzjoni tal-Ftehim ŻEE jipprevedi
li bil-għan li tiġi adottata l-pożizzjoni tal-Unjoni fir-rigward
tad-deċiżjonijiet tal-Kumitat Konġunt taż-ŻEE minbarra
dawk li jestendu l-leġiżlazzjoni tal-Unjoni għaż-ŻEE,
il-Kunsill jaġixxi, fuq proposta tal-Kummissjoni, b’maġġoranza
sempliċi meta d-deċiżjoni tirrigwarda r-Regoli ta’
Proċedura tal-Kumitat jew kwistjoni ta’ proċedura. 
Il-Kummissjoni tissottometti l-Abbozz ta'
Deċiżjoni tal-Kumitat Konġunt taż-ŻEE
għall-adozzjoni mill-Kunsill bħala l-pożizzjoni tal-Unjoni.
Il-Kummissjoni tittama li tkun fil-qagħda li tippreżentah fil-Kumitat
Konġunt taż-ŻEE mill-aktar fis possibbli.
2015/0011 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata, f'isem l-Unjoni Ewropea,
fil-Kumitat Konġunt taż-ŻEE rigward emenda tar-regoli ta'
proċedura tal-Kumitat Konġunt taż-ŻEE
(It-Tkabbir tal-Kroazja)
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, 
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[2],
u b'mod partikolari l-Artikolu 1(3) (b) l-ewwel inċiż
tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Il-Ftehim dwar
il-parteċipazzjoni tar-Repubblika tal-Kroazja fiż-Żona Ekonomika
Ewropea[3] (“il-Ftehim dwar it-Tkabbir
taż-ŻEE tal-2014”) iffirmat fil-11 ta’ April 2014 fi
Brussell, li jemenda l-Artikolu 129(1) tal-Ftehim ŻEE sabiex
mal-lista ta’ lingwi tal-Ftehim ŻEE tiġi miżjuda l-lingwa Kroata.

(2)       Ir-regoli ta’ proċedura
tal-Kumitat Konġunt taż-ŻEE, li ġew adottati permezz
tad-Deċiżjoni tal-Kumitat Konġunt taż-ŻEE
Nru 1/94 tat-8 ta’ Frar 1994[4]
u emendati bid-Deċiżjoni tal-Kumitat Konġunt taż-ŻEE
Nru 24/2005 tat-8 ta’ Frar 2005[5], għandhom
għalhekk jiġu emendati skont dan.
(3)       Il-Ftehim tat-Tkabbir
taż-ŻEE tal-2014 ilu japplika proviżorjament
għall-firmatarji tiegħu mit-12 ta’ April 2014, u
d-Deċiżjoni tal-Kumitat Konġunt taż-ŻEE għandha
għalhekk tapplika proviżorjament sakemm jidħol
fis-seħħ il-Ftehim dwar it-Tkabbir taż-ŻEE tal-2014.
(4)       Il-pożizzjoni tal-Unjoni
fil-Kumitat Konġunt taż-ŻEE għandha għalhekk tkun
ibbażata fuq l-abbozz ta’ Deċiżjoni li jinsab mehmuż.
ADOTTA DIN ID-DEĊIŻJONI: 
Artikolu 1
Il-pożizzjoni li għandha tiġi
adottata, f’isem l-Unjoni Ewropea, fil-Kumitat Konġunt taż-ŻEE
dwar l-emenda proposta tar-regoli ta' proċedura għall-Ftehim
Konġunt taż-ŻEE, tkun ibbażata fuq l-abbozz ta'
Deċiżjoni tal-Kumitat Konġunt taż-ŻEE mehmuż
ma’ din id-Deċiżjoni.
Artikolu 2
Din id-Deċiżjoni tidħol
fis-seħħ fid-data tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 161, 23.6.2005, p. 54.
[2]               ĠU L 305, 30.11.1994, p. 6.
[3]               ĠU L ... 
[4]               ĠU L 85, 30.3.1994, p. 60.
[5]               ĠU L 161, 23.6.2005, p. 54.
ANNESS
DEĊIŻJONI TAL-KUMITAT KONĠUNT TAŻ-ŻEE
Nru .../2014
li temenda r-regoli ta' proċedura tal-Kumitat Konġunt
taż-ŻEE
IL-KUMITAT KONĠUNT
TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea (“il-Ftehim ŻEE”), u b’mod partikolari
l-Artikolu 92(3) tiegħu,
Billi:
(1)              
Wara l-Ftehim dwar il-parteċipazzjoni
tar-Repubblika tal-Bulgarija u tar-Rumanija fiż-Żona Ekonomika
Ewropea[1]
iffirmat fil-25 ta’ Lulju 2007 fi Brussell,
l-Artikolu 129(1) tal-Ftehim ŻEE ġie emendat sabiex mal-lista
tal-lingwi tal-Ftehim ŻEE jiġu miżjuda l-Bulgaru u r-Rumen.
(2)              
Wara l-Ftehim dwar il-parteċipazzjoni
tar-Repubblika tal-Kroazja fiż-Żona Ekonomika Ewropea[2] ("Il-Ftehim dwar
it-Tkabbir taż-ŻEE tal-2014") iffirmat
fil-11 ta’ April 2014 fi Brussell, l-Artikolu 129(1)
tal-Ftehim ŻEE jiġi emendat sabiex mal-lista tal-lingwi tal-Ftehim
ŻEE tiġi miżjuda l-lingwa Kroata.
(3)              
Ir-regoli ta’ proċedura tal-Kumitat
Konġunt taż-ŻEE, li ġew adottati permezz
tad-Deċiżjoni tal-Kumitat Konġunt taż-ŻEE
Nru 1/94 tat-8 ta’ Frar 1994[3]
u emendati bid-Deċiżjoni tal-Kumitat Konġunt taż-ŻEE
Nru 24/2005 tat-8 ta’ Frar 2005[4], għandhom
għalhekk jiġu emendati skont dan.
(4)              
Il-Ftehim tat-Tkabbir taż-ŻEE tal-2014
għall-firmatarji tiegħu ilu japplika proviżjorjament
mit-12 ta’ April 2014, u din id-Deċiżjoni għalhekk
tapplika proviżorjament sakemm jidħol fis-seħħ il-Ftehim
dwar it-Tkabbir taż-ŻEE tal-2014,
ADOTTA DIN ID-DEĊIŻJONI:
Artikolu 1
Id-Deċiżjoni tal-Kumitat
Konġunt taż-ŻEE Nru 1/94 tiġi emendata kif ġej:
1.         It-test tal-Artikolu 6(2) huwa
sostitwit b'dan li ġej:
“It-testi tal-atti
tal-KE li jkunu integrati fl-Annessi tal-Ftehim skont l-Artikolu 102(1)
huma ugwalment awtentiċi fil-lingwa Bulgara, Kroata, Ċeka,
Daniża, Olandiża, Ingliża, Estonjana, Finlandiża,
Franċiża, Ġermaniża, Griega, Ungeriża, Taljana,
Latvjana, Litwana, Maltija, Pollakka, Portugiża, Rumena, Slovakka,
Slovena, Spanjola u Svediża kif ippubblikati f'Il-Ġurnal
Uffiċjali tal-Unjoni Ewropea. Dawn għandhom jitfasslu fil-lingwa
Islandiża u dik Norveġiża u jkunu awtentikati mill-Kumitat
Konġunt taż-ŻEE flimkien mad-deċiżjonijiet rilevanti
msemmija fil-paragrafu 1.”
2.           It-test tal-Artikolu 11(1) huwa
sostitwit b'dan li ġej:
“Id-Deċiżjonijiet
tal-Kumitat Konġunt taż-ŻEE li jemendaw l-Annessi jew
il-Protokolli għall-Ftehim jiġu ppubblikati bil-lingwa Bulgara,
Kroata, Ċeka, Daniża, Olandiża, Ingliża, Estonjana,
Finlandiża, Franċiża, Ġermaniża, Griega,
Ungeriża, Taljana, Latvjana, Litwana, Maltija, Pollakka, Portugiża,
Rumena, Slovakka, Slovena, Spanjola u Svediża fit-Taqsima
taż-ŻEE ta’ Il-Ġurnal Uffiċjali tal-Unjoni Ewropea u
fil-lingwa Islandiża u dik Norveġiża fis-Suppliment
taż-ŻEE tiegħu.
Artikolu 2
Din id-Deċiżjoni għandha
tidħol fis-seħħ fi [...], jew fil-ġurnata tad-dħul
fis-seħħ tal-Ftehim dwar it-Tkabbir taż-ŻEE tal-2014, skont
liema data tkun l-iżjed tard.
Din tapplika proviżorjament
mit-12 ta’ April 2014.
Artikolu 4
Din id-Deċiżjoni tiġi
ppubblikata fit-Taqsima taż-ŻEE, u fis-Suppliment taż-ŻEE
ta' Il-Ġurnal Uffiċjali tal-Unjoni Ewropea.
Magħmul fi Brussel, […].
                                                                       Għall-Kumitat
Konġunt taż-ŻEE
                                                                       Il-President
                                                                       […]
                                                                       
                                                                       
                                                                       Is-Segretarji
                                                                       għall-Kumitat
Konġunt taż-ŻEE
                                                                       […]
[1]               ĠU L 221, 25.8.2007, p. 15.
[2]               ĠU L ... 
[3]               ĠU L 85, 30.3.1994, p. 60.
[4]               ĠU L 161, 23.6.2005, p. 54.